stanford-oval/wikipedia huggingface dataset:
Ikoneista
Aiheesta muualla > Teos

Τοῦ ἐν ἁγίοις πατρὸς ἡμῶν Ἰωάννου τοῦ ∆αμασκηνοῦ λόγος ἀπολογητικὸς πρὸς τοὺς διαβάλλοντας τὰς ἁγίας εἰκόνας (Orationes de imaginibus tres) (kreikaksi)
John of Damascus: On Holy Images (Apologia of St. John Damascene Against Those Who Decry Holy Images). Christian Classics Ethereal Library. (englanniksi)
John of Damascus: Apologia Against Those Who Decry Holy Images. Fordham University. (englanniksi)
Aiheesta muualla > Muuta

Ikoneista – Kolme puhetta ikonien syyttäjiä vastaan. Ortodoksi.net.
Μαυροφοράκης, Μιχάλης: Εισαγωγή στα έργα τού αγ. Ιωάννου τού Δαμασκηνού "Προς τους διαβάλλοντας τας αγίας εικόνας, λόγοι Τρεις". Ορθόδοξη Ομάδα Δογματικής Έρευνας. (kreikaksi)
Teoksen kirjoittajaa Johannes Damaskolaista esittävä ikoni.
Ikonoklasmin kumonnutta seitsemättä ekumeenista kirkolliskokousta (Nikea, 754) esittävä ikoni 1670-luvulta.
Sortaminen

Sortoa kuvataan usein sillä, että on pakotettu alas.
Sortaminen on vallan käyttöä julmalla, kovakouraisella ja epäoikeudenmukaisella tavalla.
Sortaminen voi ilmetä monella tavalla. Orjuus on ollut yleinen tapa kautta historian. Enemmistöstä erottaminen segregaatiolla on toinen sortamisen tapa. Venäjällä ja monissa muissa Itä-Euroopan maissa juutalaisia pakotettiin asumaan tietyillä alueilla. Juutalaisalueita kutsuttiin getoiksi.
Yhdysvalloissa noin vuodesta 1877 1900-luvun puoliväliin mustat olivat segregoitu valkoisen enemmistön elämästä. Heidän ei sallittu asua samassa naapurustossa, ja heidän lapsiensa piti mennä eri kouluihin. He eivät voineet käyttää samoja julkisia tiloja. Joskus heidän oikeutensa äänestää evättiin. Maastakarkotus on yksi sortamisen tapa. Sitä useimmiten kohdistetaan vähemmistöihin. 1600-luvun Ranskassa protestantit, joita kutsuttiin hugenoteiksi karkotettiin tai pakotettiin piileskelemään, jos he kieltäytyivät vaihtamasta uskontoaan.
Sortamisen äärimmäinen muoto on tuhoaminen. 1900-luvulta on monia esimerkkejä, joita kutsutaan kansanmurhiksi. Parhaiten tunnettu esimerkki on se, kuinka saksalaiset kohtelivat  juutalaisia ja muita vähemmistöjä Euroopassa 1933–1945. Arvioidaan, että enemmän kuin 15 miljoonaa ihmistä joko kuoli natsien pitämissä keskitysleireissä tai joutui armeijan erikoisryhmien tappamiksi. Suurin piirtein yhtä paljon ihmisiä tapettiin Neuvostoliitossa Josif Stalinin valtakaudella. Sittemmin yli 2 miljoonaa ihmistä tapettiin Kambodžassa 1975 jälkeen.
Aiheesta muualla

Kuvia tai muita tiedostoja aiheesta Sortaminen Wikimedia Commonsissa
Emilio Massera

| Emilio Massera |
| --- | --- |
 Emilio Massera
Henkilötiedot
Syntynyt: 19. lokakuuta 1925 Paraná, Argentiina
Kuollut: 8. marraskuuta 2010 (85 vuotta) Buenos Aires, Argentiina
Sotilashenkilö
Palvelusmaa(t):   Argentiina
Palvelusvuodet:  1946–1978
Sotilasarvo:  amiraali
 Nimikirjoitus
Emilio Eduardo Massera (19. lokakuuta 1925 Paraná, Argentiina – 8. marraskuuta 2010 Buenos Aires, Argentiina) oli argentiinalainen amiraali, joka osallistui vuoden 1976 vallankaappaukseen.
Massera sai sotilaskoulutuksen Argentiinan laivastoakatemiassa. Hänestä tuli merikadetti vuonna 1946. Massera teki pitkän sotilasuran, ja hän nousi Argentiinan laivaston komentajaksi vuonna 1974, jolloin hänestä tuli amiraali. Massera painosti laivaston komentajana presidentti Isabel Perónia ottamaan tiukemman linjan maassa liikkuneita kapinallisia vastaan.
Massera oli mukana laivaston edustajana vuoden 1976 vallankaappauksessa, jonka johdossa olivat hänen lisäkseen Jorge Videla ja Orlando Agosti. He muodostivat sotilasjuntan, joka syrjäytti Perónin 24. maaliskuuta 1976. Juntta johti Argentiinaa seitsemän vuoden ajan. Massera johti tuona aikana Buenos Airesin lähellä sijainnutta laivaston insinöörikoulua ESMAa, joka toimi pahamaineisena poliittisena vankilana. Siellä juntan hallintoaikana kidutettiin ja tapettiin tuhansia poliittisia vankia ja kuolleet tai huumatut vangit heitettiin sotilaslentokoneista mereen.
Juntta kaatui vuonna 1983, ja vuonna 1985 sen jäsenet tuomittiin vankilaan. Massera sai elinkautisen vankeusrangaistuksen kolmesta murhasta, 12 ihmisen kidutuksesta ja 69 laittomasta pidätyksestä. Presidentti Carlos Menem armahtu juntan jäsenet vuonna 1990 sovinnon eleenä.
Massera pidätettiin uudestaan 1998, kun häntä syytettiin poliittisten vankien lapsien kidnappaamisesta ja näiden antamisesta adoptoitavaksi, sillä häntä ei ollut armahdettu tästä rikoksesta. Massera joutui kotiarestiin, eikä häntä laitettu vankilaan huonon terveytensä takia. Vuonna 2002 Massera sai aivohalvauksen. Vuonna 2005 Argentiinan korkein oikeus ilmoitti, että Menemin armahdus oli ollut perustuslain vastainen. Oikeus kuitenkin peruutti kaikki syytteet Masseraa kohtaan. Hän oli ollut halvauksensa jälkeen käytännössä vuodepotilaana, ja hän kärsi dementiasta. Oikeus ei myöskään hyväksynyt luovutuspyyntöjä, joita oli tullut Saksalta, Espanjalta, Italialta ja Ranskalta. Maat olisivat halunneet syyttää Masseraa omien maidensa kansalaisten surmaamisista.
Massera kärsi sydänongelmista viimeisten vuosiensa aikana, ja hän kuoli marraskuussa 2010 sydänkohtaukseen.
Drakensalmi

Drakensalmi kartalla.
Etelä-Amerikan eteläkärki, Kap Horn, Drakensalmen vesiltä nähtynä.


Drakensalmi (Hocesmeri:esp. Mar de Hoces) on merialue, joka erottaa Etelä-Amerikan eteläisimmän kärjen eli Kap Hornin Eteläisistä Shetlandsaarista ja Grahaminmaasta Antarktiksella. Näin ollen Drakensalmi yhdistää Tyynen valtameren ja Atlantin valtameren eteläisimmät osat toisiinsa. Drakensalmen läpi virtaa Antarktista kiertävä kylmä Länsituulten virta.
Ennen Panaman kanavan avautumista vuonna 1914 ainoa kulkukelpoinen merireitti Tyynenmeren ja Atlantin välillä oli kierros Etelä-Amerikan ympäri. Drakensalmen lisäksi vaihtoehtoja olivat Tulimaan saariston ja mantereen välinen Magalhãesinsalmi tai Tulimaan saarten välistä kulkeva Beaglensalmi. Viimeksi mainitut ovat kuitenkin kapeita, joten monet purjelaivat seilasivat aikanaan mieluummin Drakensalmen aavojen vesien kautta niiden vaikeista meriolosuhteista huolimatta. Kap Hornin kiertäneitä kauppa-alusten kapteeneja kutsutaan kaphoornareiksi.
Drakensalmi on nimetty englantilaisen varhaisen maailmanympäripurjehtijan Sir Francis Draken mukaan. Draken purjehdittua Magalhãesinsalmen läpi syyskuussa 1578 hänen laivansa ajautui tuulen mukana avomerelle kauas etelään, mikä antoi ymmärtää, että Tyynenmeren ja Atlantin välillä on yhteys. Ensimmäinen Drakensalmen läpi purjehtinut oli tiettävästi alankomaalainen Willem Schouten vuonna 1616.
Fossilisoituneiden kalanhampaiden perusteella tehdyn ajoituksen mukaan Drakensalmi avautui 41 miljoonaa vuotta sitten, kun Etelä-Amerikan Antarktikseen yhdistänyt maakannas katkesi. Tyynenmeren ja Atlantin yhdistyttyä syntyi Antarktista kiertävä Länsituulten virta, jonka uskotaan vaikuttaneen merkittävästi tuolloin vielä verraten lämpimän ilmaston omanneen mantereen kylmenemiseen ja jääpeitteen syntyyn muutamia miljoonia vuosia myöhemmin.
Aiheesta muualla

Kuvia tai muita tiedostoja aiheesta Drakensalmi Wikimedia Commonsissa
Kapeasaksirapu

| Kapeasaksirapu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Kymmenjalkaiset Decapoda
Heimo::  Ravut Astacidae
Suku::  Astacus
Laji::  leptodactylus
Kaksiosainen nimi
 Astacus leptodactylus  Eschscholtz, 1823 
Katso myös
   Kapeasaksirapu Commonsissa 
Infobox OKNimi-testi OK: 
Kapeasaksirapu (Pontastacus leptodactylus) on itäeurooppalainen rapulaji. Suomessa sitä on tavattu 2000-luvulla, todennäköisesti istutettuna, Jängynjärvessä ja Luumäen Kivijärvessä.
Ulkonäkö

Kapeasaksirapu muistuttaa hieman jokirapua, mutta sen sakset ovat kapeammat ja yleensä pidemmät. Sen keskiruumis on myös pyöreämpi kuin jokiravulla. Sen kuori on piikikäs ja varsinkin vatsapuolelta se on muita Suomessa esiintyviä rapuja vaaleampi. Suurin Suomessa pyydystetty kapeasaksirapu on 13,7 cm:n pituinen. Saksien pienuuden takia laji ei ole yhtä arvostettua ruokaa kuin jokirapu tai täplärapu.
Levinneisyys

Lajin alkuperäinen esiintymisalue on Itä-Euroopassa, Lähi-idässä ja Keski-Aasiassa. Se esiintyy sekä makeassa vedessä että murtovedessä. Lajia on 1800-luvulta lähtien siirretty laajalti Euroopan eri osiin, ei kuitenkaan tiettävästi Fennoskandiaan ja Iberian niemimaalle. Laji on ollut runsas etenkin Turkissa, jossa sitä on pyydetty vientiin tuhansia tonneja.
Lajia esiintyy melko runsaasti Karjalassa, minne se on levinnyt luultavasti venäläisten huvila-asukkaiden avustuksella.
Kasvu

Kapeasaksiravun kasvunopeus voi olla useampi senttejä vuodessa, erityisesti ensimmäisen vuoden kasvunopeudeksi on raportoitu jopa 3 cm hyvissä olosuhteissa. Kasvunopeus riippuu veden lämpötilasta ja ympäristöoloista.
Lisääntyminen

Kapeasaksirapu naaras saavuttaa sukukypsyyden reilun 6 sentin pituisena, mutta ensimmäisen kerran sukukypsä naaras saattaa lisääntyä vasta yli 8 sentin mittaisena. Kapeasaksiravun parittelee syksyllä, kun veden lämpötila laskee 10 - 12°C tienoille. Naaras laskee mädin pyrstön alle muutaman viikon kuluttua parittelusta ja kantaa mätiä seuraavaan kesään asti. Mätimunien lukumäärä vaihtelee keskimäärin 200 -250 välillä todellisen vaihtelun olleessa jopa 6 - 550 mätimunaa. Lisääntymistulos vaihtelee siten yksilöittäin suuresti. Hautomisajan lämpökertymä määrää poikasten kuoriutumisen ajankohdan, joka vaihtelee pohjoisen levinneisyysalueen keskikesästä eteläisen levinneisyysalueen alkukesään.
Kapeasaksirapu Suomessa

Suomessa kapeasaksirapu on istutettu laji. Lajia istutettiin muutamiin suomalaisiin vesistöihin ainakin 1920-luvulla, mutta syntyneet kannat kuolivat rapuruttoon 1950-luvulla. Kapeasaksiravun kaupallinen merkitys on ollut vähäinen, yhtenä syynä se, että lajin levinneisyys Suomessa on ollut rajallinen. Sitä on esiintynyt vain muutamalla vesialueella kaakonkulmalla.
Yksi havainto lajista tehtiin 1970-luvulla Lappeenrannan lähellä sijaitsevasta Vilkjärvestä. Lajin luultiin kuolleen Suomesta sukupuuttoon, kunnes kesällä 2002 niitä löydettiin Raputietokeskuksen ja Itä-Suomen yliopiston tutkimuksissa Luumäen Kivijärvestä. Kivijärven kantakin on saattanut jo hävitä tai häviää lähivuosina, koska täpläravut ovat runsastumassa Ylä-Kivijärven vesistössä ja saattavat syrjäyttää kapeasaksiravut, jotka eivät ainakaan täysin kestä täpläravun mukaan levittämää, erittäin tappavaa rapuruton muotoa. Vuonna 2004 Kivijärveen istutettiin tuhat ankeriaan poikasta. Kasvettuaan ne voivat syödä järvestä kaikki ravut. Kivijärvi on ollut toistaiseksi maailman ainoa järvi, jossa elävät rinnan sekä jokirapu, täplärapu että kapeasaksirapuja. Sittemmin kapeasaksirapuja on tavattu myös Kivijärven läheisestä Jängynjärvestä Itä-Suomen yliopiston ja Etelä-Karjalan kalatalouskeskuksen tutkimusten yhteydessä.
Itä-Suomen yliopiston tutkimuksissa on todettu, että kapeasaksirapu kestää rapuruttoa (PsI-tyyppi, täpläraputyyppi) jokirapua paremmin, mutta kuolee kuitenkin saatua tämän erittäin virulentin rapuruttomuodon tartunnan. Samaisessa tutkimuksessa todettiin myös, että Jängynjärven kapeasaksiravut ovat läheistä sukua Venäjän Vienanmeren ja Tjumenin alueen kapeasaksirapujen kanssa.
Kiki Rockwell

Kiki Rockwell on Uudessa Seelannissa asuva laulaja, lauluntekijä ja musiikintuottaja. Hän on kotoisin San Franciscosta ja kasvanut Bonnissa sekä Aucklandissa. Hän on aiemmin ollut uusiseelantilaisen The Leers -bändin jäsen. Hänen soolouransa alkoi vuonna 2021 singellä "Left for Dead".
Rockwellin musiikkityylissä on vaikutteita useista genreistä. Hänen lyriikkansa ja musiikkivideonsa ovat saaneet vaikutteita keskiaikaisesta tarustosta, mytologiasta sekä naisnäkökulmasta historiaan.
Hänen kappaleidensa "Same Old Energy" (2021) ja "Cup Runneth Over" (2022) musiikkivideot on ohjannut uusiseelantilainen elokuvantekijä Oshara Ardelean.
Rockwell on esiintynyt muusikonuransa tiimoilta useissa julkaisuissa, kuten The New Zealand Herald ja musiikkiin keskittyvä verkkolehti NZ Musician.
Lokakuun 2024 tilastojen mukaan hänellä on yli 400 000 kuukausittaista kuuntelijaa Spotifyssa.
Diskografia > Albumit

Bleeding Out in a Forest
Rituals on the Bank of a Familiar River
Eldest Daughter Of An Eldest Daughter (expected October 2024)
Diskografia > Singlet

Left for Dead (2021)
Same Old Energy (2021)
Cup Runneth Over (2022)
Madeline
From Persephone
Harbinger
Burn Your Village
Viittaukset

1 2 3  Q&A: Kiki Rockwell — HYPE MEDIUM | Celebrating the best & latest in NZ music HYPE MEDIUM. Viitattu 2.10.2024. (englanti)
1 2 3 4  Feature - Kiki Rockwell: Her Creative Cup Doth Run Over NZ Musician. Viitattu 2.10.2024. (englanniksi)
1 2  Sniffers www.sniffers.co.nz. Viitattu 2.10.2024.
1 2  Ones To Watch Ones to Watch. Viitattu 2.10.2024. (englanniksi)
1 2   ”Kiki Rockwell: Same Old Energy”. UMG. 2021-10-27.
1 2  Kiki Rockwell on ‘Rituals On The Bank Of A Familiar River’ — HYPE MEDIUM | Celebrating the best & latest in NZ music HYPE MEDIUM. Viitattu 2.10.2024. (englanti)
↑  Kiki Rockwell On Storytelling, Videos & Why Pirates Are The Original Punks NZ Herald.  29.9.2022. Viitattu 2.10.2024. (englanti)
↑  Kiki Rockwell Spotify. Viitattu 2.10.2024.
1 2  charts.org.nz - New Zealand charts portal charts.nz. Viitattu 2.10.2024.
↑  albumoftheyear.org albumoftheyear.org.
↑  charts.org.nz - New Zealand charts portal charts.nz. Viitattu 2.10.2024.
Syanogeenikloridi

| Syanogeenikloridi |
| --- | --- |


Tunnisteet
CAS-numero:  506-77-4
PubChem CID:  10477
Ominaisuudet
Molekyylikaava:  CNCl
Moolimassa:  61,47
Ulkomuoto:  Väritön kaasu
Sulamispiste:  -6,5 °C
Kiehumispiste:  12,5 °C
Tiheys:  1,19 g/cm3 (15 °C)
Liukoisuus veteen:  Liukenee veteen
Syanogeenikloridi eli kloorisyanidi tai kloorisyaani (CNCl) on hiilen, typen ja kloorin muodostama epäorgaaninen yhdiste. Yhdistettä käytetään muun muassa orgaanisissa synteeseissä. Syanogeenikloridia voidaan pitää niin kutsuttuna pseudohalogeenina.
Ominaisuudet

Huoneenlämpötilassa syanogeenikloridi on väritöntä voimakkaasti pistävänhajuista kaasua, joka voidaan nesteyttää suhteellisen helposti. Yhdiste liukenee veteen ja eräisiin orgaanisiin liuottimiin kuten etanoliin ja dietyylieetteriin. Syanogeenikloridi trimerisoituu helposti muodostaen syanuurikloridia ja siitä voi muodostua myös tetrameeri 2,4-dikloori-6-isosyanodikloori-s-triatsiini. Yhdiste hydrolysoituu hitaasti vedessä muodostaen vetykloridia, syaanihappoa ja vetysyanidia. Hydrolyysi on nopeampi emäksisissä liuoksissa. Yhdiste on elektrofiilinen ja voi reagoida nukleofiilien kuten aromaattisten hiilivetyjen kanssa muodostaen syanoituja aromaattisia yhdisteitä. Happinukleofiilien, typpinukleofiilien ja rikkinukleofiilien kanssa reagoidessaan se muodostaa syanaatteja, syanamideja tai tiosyanaatteja.
Syanogeenikloridi on hyvin myrkyllistä johtuen osittain siitä, että se voi hydrolysoitua elimistössä syanideiksi. Yhdiste ärsyttää voimakkaasti silmiä ja hengitysteitä. Aineelle altistumisesta voi seurata pääkipua, hengityksen vaikeutumista, huonovointisuutta ja tajuttomuus.
Valmistus ja käyttö

Syanogeenikloridia voidaan valmistaa usealla tavalla. Teollisuudessa käytetyimmät tavat ovat natriumsyanidin klooraus kloorikaasun avulla, klooraamalla vetysyanidin ja suolahapon vesiliuosta tai elektrolysoimalla vetysyanidin ja ammoniumkloridin vesiliuosta. Näin muodostuneesta tuotteesta erotetaan epäpuhtaudet kuten vesi tyypillisimmin molekyyliseulojen avulla tai tislaamalla.
Syanogeenikloridia käytetään pääasiassa syanuurikloridin valmistamiseen. Muita käyttökohteita ovat maloninitriilin, kloorisulfonyyli-isosyanaatin ja bisfenoleista ja syanogeeniklorideista muodostuvien isosyanaattiestereiden, joista valmistetaan polytriatsiinihartseja, tuotanto.
Artie Abrams

| Artie Abrams |
| --- | --- |
 Kevin McHale Artie Abramsina esittämässä kappaletta "Don't Stop Believin" Kesäkuussa 2011, Glee Live! In Concert! aikana.
Luoja(t):  Ryan Murphy Brad Falchuk Ian Brennan
Näyttelijä(t):  Kevin McHale
Ensi- esiintyminen:  "Uuteen nousuun"
Henkilötiedot
Ammatti:  koululainen
Suhteet
Tutut:  Brittany Pierce (ex-tyttöystävä) Kitty Wilde (ex-tyttöystävä) Tina Cohen-Chang (tyttöystävä)
Infobox OKVirheellinen NIMI-arvo: 
Artie Abrams on musikaali-draama-komedia Glee-sarjassa esiintyvä kuvitteellinen televisiohahmo. Sarjaa esittää Yhdysvalloissa televisiokanava FOX ja Suomessa Sub.
Hahmoa näyttelee Kevin McHale, joka on ollut sarjassa sen pilottijaksosta lähtien, joka esitettiin 19. toukokuuta 2009. Artien hahmon kehittivät Gleen luojat Ryan Murphy, Brad Falchuk ja Ian Brennan. Hän on kitaristi ja hän on glee-kuoron jäsen kuvitteellisessa William McKinley -koulussa Limassa Ohiossa. Hahmo käyttää parapleegikon käsikäyttöistä pyörätuolia.
Tarina > Ensimmäinen tuotantokausi

Artie esiteltiin jaksossa "Uuteen nousuun" kitaraa soittavana jäsenenä William McKinley -koulun glee-kuorossa. Hän käyttää pyörätuolia, ja koulun jalkapallojoukkueen jäsenet kiusaavat häntä toistuvasti. Hän on myös koulun jazzyhtyeessä, ja myöhemmin on paljastettu, että hän on koulun A.V. Club -kerhossa sekä jäsen Academic Decathlonin tiimissä.
Artien ensimmäinen soolokappale on kyseisessä jaksossa, "Kelailua", missä hän esittää ohjelman pyörätuolissaan kappaleessa "Dancing With Myself".
Aluekarsintojen valmistelujen aikana Principal Figgins (Iqbal Theba) kertoo, ettei koulun budjetissa ole rahaa vuokrata invalidibussia kuljettamaan glee-kuoroa. Muut opiskelijat järjestävät rahankeräyksen myymällä leivoksia, mutta vaikka he tienaavat tarpeeksi rahaa vuokratakseen bussin, Artie pyytää, että rahat lahjoitettaisiin koululle, jotta se voisi hankkia enemmän pyörätuoliramppeja tulevaisuuden oppilaita varten.
Hän menee treffeille glee-kuoron jäsenen Tina Cohen-Changin (Jenna Ushkowitz) kanssa. Treffeillä Artie kertoo, että hänen vasen puolensa on halvaantunut kahdeksanvuotiaana auto-onnettomuuden takia. Artie on loukkaantunut, kun Tina tunnustaa teeskennelleensä puhevikansa kuudennelta luokalta asti. Hän antaa myöhemmin anteeksi Tinalle, mutta tekee seksistisiä huomautuksia hänen pukeutumisestaan vaatien Tinaa pukeutumaan paljastavammin, jos hän haluaa olla Artien kanssa. Tina kehottaa julkisesti Artieta korjaamaan hänen käytöstään ja Artie pyytää anteeksi; lopulta heistä tulee pari.
Kun Tina kuulee, että Artien unelmana on olla tanssija, hän pyytää Artieta esiintymään steppiohjelmassa hänen kanssaan hänen halvauksestaan huolimatta. Heidän yrityksensä epäonnistuu ja Artie pyytää Tinaa lähtemään. Myöhemmin Tina esittelee hänelle tutkimuksia selkäydinvamman hoitojen edistymisestä, ja antaa Artien uskoa, että hän saattaisi pian kävellä, mutta opinto-ohjaaja Emma Pillsbury (Jayma Mays) muistuttaa hänelle, että kyseisten hoitojen testaamisessa kestää useita vuosia. Artie hyväksyy ettei hän voikaan ehkä koskaan olla tanssija, ja kertoo Tinalle häntä valitsemaan toisen tanssiparin; Artie johtaa glee-kuoron esityksen "Dream a Little Dream of Me", kun Tina tanssii Mike Changin (Harry Shum Jr.) kanssa. Artie on kauhistunut, kun Uudet Tuulet häviävät karsinnat, mutta kiitollinen siitä, että kuuluu glee-kuoroon, myöntäen, että Tina oli hänen ensisuudelmansa.
Yrittäen ansaita huonoa mainetta parantaakseen heidän julkisuuttaan koulussa, Artie ja Tina, muiden glee-kuorolaisten Brittany Piercen (Heather Morris), Mercedes Jonesin (Amber Riley) ja Kurt Hummelin (Chris Colfer) kanssa esittävät improvisoidun esityksen kappaleesta "U Can't Touch This" koulun kirjastossa, mutta kirjastonhoitaja rangaistuksen sijaan pyytää heitä esiintymään hänen kirkkoryhmässään.
Tarina > Toinen tuotantokausi

Toisen tuotantokauden alussa Artie pyytää Finn Hudsonia auttamaan häntä pääsemään jalkapallojoukkueeseen. Hän toivoo saavansa Tinan takaisin, vaikka he ovat eronneet, ja Tina seurustelee nykyään Mike Changin kanssa. Uusi valmentaja, Shannon Beiste (Dot-Marie Jones) uskoo että Finnin tavoite on aiheuttaa hänelle harmia, koska hän joutuisi epäämään pyörätuoliurheilijan pääsyn joukkueeseen; valmentaja erottaa Finnin joukkueesta. Kuitenkin uudelleen harkinnan jälkeen hän ottaa molemmat oppilaat mukaan joukkueeseen.
Brittany Pierce on Artien parina parilaulukilpailuissa, ja he alkavat seurustelemaan. Artie menettää neitsyytensä Brittanylle, mutta ennen kilpailuja Santana Lopez paljastaa Artielle, että Brittany halusi Artien vain hänen äänensä takia, jotta Brittany voittaisi kilpailun. Artie on poissa tolaltaan koska hänen ensimmäisen seksuaalisen kokemuksensa tarkoitusperät olivat huonot. Artie ja Brittany eroavat.
Myöhemmin Artie ymmärtää, että hän haluaa palata yhteen Brittanyn kanssa. Puckin (Mark Salling) rohkaisemana hän ja Brittany alkavat taas seurustelemaan. Myöhemmin Artie ja Brittany keskustelevat suhteestaan: Artie suuttuu Brittanylle siitä, ettei hän ymmärrä, että hän pettää Artieta Santanan kanssa, ja Artie kutsuu Brittanya tyhmäksi. Artie katuu sanomisiaan ja yrittää pelastaa parisuhteen, mutta Brittany kieltäytyy.
Tarina > Kolmas, neljäs ja viides tuotantokausi

Kolmannen tuotantokauden alussa Artieta, joka on koulussa toiseksi viimeistä vuottaan, pyydetään ohjaamaan koulun musikaali, West Side Story. Huolimatta itseluottamuksen puutteesta esiintyjät kiittävät häntä, ja Artie kiittää koko kuoroa, siitä, että he uskoivat Artieen.
Kouluvuoden lopussa Artie kavereineen johtavat New Directions -kuoron voittoon kansallisissa kilpailuissa.
Neljännen tuotantokauden alussa Artie valitsee Blainen uudeksi lead-laulajaksi kuorolle. Brittany kampanjoi vuosikurssinsa johtajaksi ja valitsee avukseen Artien. He kuitenkin häviävät kisan Blainelle ja Samille.
Finn palaa McKinleyhyn, ja Artie vierailee hänen työpaikallaan pyytääkseen häntä avukseen ohjaamaan Grease-musikaalin, ja Finn hyväksyy pyynnön.
Hänen liukastuttuaan jäisellä rampilla Artie näkee unen, jossa hän kävelee, mutta kuoro ei pärjää ilman häntä, hän ymmärtää oman arvonsa kuorolle. Hän alkaa seurustelemaan alemman vuosikurssin opiskelijan, glee-kuorolaisen Kitty Wilden kanssa viidennen tuotantokauden alussa, mutta he eroavat tuotantokauden puolivälissä Artien valmistuttua ja glee-kuoron hajottua.
Kehitys

Kevin McHale tuli Gleen koe-esiintymisiin poikabänditaustasta. Hän oli aiemmin ollut jäsenenä NLT (Not Like Them) -poikabändissä. Hänen koe-esiintymisessä esitetty kappaleensa oli The Beatlesin Let It Be.
McHale koki hankalaksi seurata, kun muut työryhmän jäsenet opettelivat tanssiliikkeitä, kun hän käytti pyörätuolia. Hän opetteli samat tanssiliikkeet kuin kaikki muutkin, ja kykeni tuuraamaan näyttelijöitä harjoituksissa sattuneissa poissaoloissa.
Kevin piti Artien hahmokehityksestä Wheels -jaksossa. Hän kertoo, että kun hänet valittiin rooliin, hän ei tiennyt hahmonsa taustoja, ja keksi hahmolle oman taustatarinan. McHale kertoo myös, että tuotannon alusta asti sarjan luoja Ryan Murphy ilmaisi, että Artien ja Tinan tulisi olla yhdessä, joten McHale ja Jenna Ushkowitz istuivat lähekkäin kuvauksissa, olettaen että hahmojen välit syvenisivät jossain vaiheessa. McHale kuvaa Artien ja Tinan välistä suhdetta vertaamalla sitä ABC dramedian Boy Meets World Coryn ja Topangan suhteeseen.
McHale oli mukana 2010 Glee Live! In Concert! -konserttikiertueella. Hän esiintyi pyörätuolissa käyttäen langatonta headset-mikrofonia tavallisen käsikapulan sijaan, koska hän tarvitsi käsiään pyörätuolin käyttämiseen. McHale esiintyi myös valkoisessa talossa Obamille ja vieraille huhtikuussa 2010.